CELEX: C2007/129/35
Language: sk
Date: 2007-06-09 00:00:00
Title: Vec T-107/07 P: Odvolanie podané 16. apríla 2007 : Francisco Rossi Ferreras proti rozsudku Súdu pre verejnú službu z 1. februára 2007 vo veci F-42/05, Rossi Ferreras/Komisia

9.6.2007   
            
            
               SK
            
            
               Úradný vestník Európskej únie
            
            
               C 129/20
            
         Odvolanie podané 16. apríla 2007: Francisco Rossi Ferreras proti rozsudku Súdu pre verejnú službu z 1. februára 2007 vo veci F-42/05, Rossi Ferreras/Komisia
   (Vec T-107/07 P)
   (2007/C 129/35)
   Jazyk konania: francúzština
   Účastníci konania
   
      Odvolateľ: Francisco Rossi Ferreras (Luxemburg, Luxemburské veľkovojvodstvo) (v zastúpení: F. Frabetti, advokát)
   
      Ďalší účastník konania: Komisia Európskych spoločenstiev
   Návrhy odvolateľa
   
               —
            
            
               zrušiť rozsudok Súdu pre verejnú službu z 1. februára 2007 vo veci F-42/05,
            
         
               —
            
            
               vyhovieť návrhom odvolateľa podaným v prvostupňovom konaní a teda predovšetkým vyhlásiť za prípustnú a dôvodnú žalobu vo veci F-42/05,
            
         
               —
            
            
               subsidiárne, vrátiť vec na posúdenie Súdom pre verejnú službu,
            
         
               —
            
            
               rozhodnúť o výdavkoch, trovách a odmenách a zaviazať Komisiu na ich náhradu.
            
         Odvolacie dôvody a hlavné tvrdenia
   Vo svojom odvolaní sa odvolateľ domáha zrušenia rozsudku Súdu pre verejnú službu, ktorým sa zamieta žaloba, ktorej predmetom je na jednej strane zrušenie jeho hodnotenia služobného postupu za obdobie od 1. januára do 31. decembra 2003 a na druhej strane návrh na nahradenie mu Komisiou údajne utrpenej škody.
   Na podporu svojho odvolania odvolateľ tvrdí, že Súd pre verejnú službu sa pri skúmaní dvoch dôvodov uplatnených v prvostupňovom konaní niekoľkokrát dopustil nesprávneho právneho posúdenia.